smcproject/ml-wiki-sentences huggingface dataset:
കാടിൻറെ മനോഹാരിത ആസ്വദിക്കെണ്ടവർക്ക് മഞ്ഞപ്പുല്ല് വഴിയാണ് അഭികാമ്യം .
വിനോദസഞ്ചാര വികസനം
പൈതൽ മലയുടെ വിനോദസഞ്ചാര സാധ്യതകൾ കണ്ടറിഞ്ഞ് സർക്കാർ ഇന്ന് പൈതൽ മലയിൽ വിനോദസഞ്ചാര വികസനത്തിന് വളരെ പ്രാധാന്യം കൊടുക്കുന്നു.
പദ്ധതികളുടെ ഭാഗമായി മലയിലെ വെള്ളച്ചാട്ടം വീക്ഷിക്കുന്നതിനുള്ള ഒരു തൂക്കുപാലവും മലമുകളിലെ കാവൽ മാടത്തിന്റെ പുനരുദ്ധാരണവും താമസ സൗകര്യങ്ങളും, മല കയറുന്നതിനുള്ള പാതയും, പാത വീതികൂട്ടുന്ന പദ്ധതിയും പുരോഗമിക്കുന്നു.
2.7 കോടി രൂപയാണ് പദ്ധതി ചിലവ്.
തദ്ദേശീയരുടെ പങ്കാളിത്തത്തോടെ ഉള്ള വിനോദസഞ്ചാര വികസനമാണ് സർക്കാർ ലക്ഷ്യമിടുന്നത്.
വിനോദസഞ്ചാരവും പരിസ്ഥിതി വ്യവസ്ഥയും
പൈതൽ (വൈതൽ)  മലയിലെ വിനോദസഞ്ചാരികൾ പരിസ്ഥിതിക്ക് നാശം വരുത്തുന്നത് ആകുലപ്പെടേണ്ട കാര്യമാണ്.
വനം വകുപ്പ് നടത്തിയ ശുചീകരണ യജ്ഞത്തിൽ രണ്ട് ലോറി നിറയെ ചപ്പുചവറുകളൂം മദ്യ കുപ്പികളും പൈതൽ മലയിൽ നിന്ന് നീക്കം ചെയ്തു.
ചിത്രസഞ്ചയം വൈതൽമലയിലേക്ക് പോവുന്ന ബസ്സിന്റെ ബോർഡ് അവലംബം അനുബന്ധം Paithalmala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കണ്ണൂർ വിനോദസഞ്ചാര വികസന വകുപ്പ് - വെബ് വിലാസം Archived 2008-03-23 at the Wayback Machine .
ഹിന്ദു ദിനപത്രത്തിൽ വന്ന ലേഖനം Archived 2007-10-01 at the Wayback Machine .
ബ്ലൂ ഫിഞ്ച് ഇംഗ്ലീഷ് വിലാസം https://ml.wikipedia.org/wiki/Blue_finch
ഒരു ചെറിയ പക്ഷിയുടെ ഇനം ആണ് ബ്ലൂ ഫിഞ്ച് അല്ലെങ്കിൽ യെല്ലോ-ബിൽഡ് ബ്ലൂ ഫിഞ്ച് ( Porphyrospiza caerulescens ).
ബൻട്ടിങ് കുടുംബം ആയ എമ്പെറിസിഡേയിൽ അല്ലെങ്കിൽ കർദിനാൽ കുടുംബം ആയ കർദിനാൾഡിയിൽ ദീർഘകാലമായി ഇവയെ വർഗ്ഗീകരിച്ചിട്ടുണ്ടെങ്കിലും ത്രുപ്പിഡേ കുടുംബത്തിലും ത്രൗപ്പിനി ഗോത്രത്തിലും ആണ് ഇവ കൂടുതൽ യോജിക്കുന്നതെന്നാണ് സമീപകാല തന്മാത്രാ പഠനങ്ങൾ കൂടുതലും വ്യക്തമാക്കുന്നത്.
പോർഫൈറോസ്പിസ എന്ന മോണോടൈപ്പിക് സ്പീഷീസിലാണ് ഇതിനെ ഉൾപ്പെടുത്തിയിരിക്കുന്നത്.
ബ്രസീലിലും വടക്കുകിഴക്കൻ ബൊളീവിയയിലും ഇവ കാണപ്പെടുന്നു.
അവിടെ വരണ്ട സാവന്ന പ്രദേശങ്ങളിൽ സ്വാഭാവിക ആവാസവ്യവസ്ഥയിൽ കാണപ്പെടുന്നു.
ആവാസവ്യവസ്ഥ നഷ്ടമാകുന്നത് കൊണ്ട് ഈ പക്ഷികൾ ഇക്കാലത്ത് അപൂർവ്വമായി കൊണ്ടിരിക്കുകയാണ്.
അവലംബം പുറം കണ്ണികൾ "Blue finch"- "Porphyrospiza caerulescens" Photo gallery VIREO Photo-High Res--(Close-up) Photo-High Res
ബ്ലൂ ജീൻ A Blue Gene/P supercomputer at Argonne National Laboratory Hierarchy of Blue Gene processing units
ഊർജ ഉപഭോഗം കുറച്ചു കൊണ്ട് അതിവേഗ കമ്പ്യൂട്ടിങ്ങ് സാധ്യമാക്കുക എന്ന ലക്ഷ്യത്തോടെ ഐ.ബി.എം. 1999-ൽ തുടങ്ങിയ പദ്ധതിയാണ് ബ്ലൂ ജീൻ .
ഏകദേശം നൂറ് ദശലക്ഷം ഡോളർ ചിലവിട്ട് കൊണ്ട് നടന്ന അഞ്ച് വർഷത്തെ ഗവേഷണത്തിന് ശേഷം 2004-ൽ ആണ് ആദ്യ തലമുറ ബ്ലൂ ജീൻ സൂപ്പർ കമ്പ്യൂട്ടറുകൾ നിർമിതമായത് .
2004-ൽ പുറത്തിറങ്ങിയ ബ്ലൂ ജീൻ/L ആണ് ഈ ശ്രേണിയിൽ പുറത്തിറങ്ങിയ ആദ്യ തലമുറ ബ്ലൂ ജീൻ സൂപ്പർ കമ്പ്യൂട്ടർ.
2007-ൽ ബ്ലൂ ജീൻ/P എന്ന രണ്ടാം തലമുറ ബ്ലൂ ജീൻ കമ്പ്യൂട്ടർ പുറത്തിറങ്ങി.
2011-ൽ ആണ് ബ്ലൂ ജീൻ ശ്രേണിയിലെ മൂന്നാം തലമുറ സൂപ്പർ കമ്പ്യൂട്ടറായ ബ്ലൂ ജീൻ/Q പുറത്തിറങ്ങിയത്.
നവീന സാങ്കേതികവിദ്യക്കുള്ള 2009-ലെ അമേരിക്കൻ ദേശീയ ബഹുമതി ബ്ലൂ ജീൻ ശ്രേണിയിലുള്ള സൂപ്പർ കമ്പ്യൂട്ടറുകൾക് ലഭിക്കുകയുണ്ടായി .
ജീൻ വളർചയും പ്രോട്ടീൻ ഫോൾഡിങ്ങുമായും ബന്ധപ്പെട്ട ഗവേഷണങ്ങൾകാവശ്യമായ കമ്പ്യൂട്ടിങ്ങ് ശേഷി ആർജിക്കുക എന്ന ഉദ്ദേശത്തോടെയാണ് ബ്ലൂ ജീൻ പദ്ധതി 1999-ൽ ഐ.ബി.എം. ആവിഷ്കരിച്ചത്.
2004-ൽ ഗവേഷണം പൂർതിയാവുകയും ആദ്യ തലമുറ സൂപ്പർ കമ്പ്യൂട്ടറായ ബ്ലൂ ജീൻ/L പുറത്തിറങ്ങുകയും ചെയ്തു.
ജീവ ശാസ്ത്ര ഗവേഷണങ്ങളിൽ മാത്രമല്ല ജ്യോതിശാസ്ത്രം , കാലാവസ്ഥാ പഠനങ്ങൾ, ഔഷധ ഗവേഷണം, പ്രപഞ്ചശാസ്ത്ര പഠനങ്ങൾ മുതലായവയ്കും ബ്ലൂ ജീൻ സൂപ്പർ കമ്പ്യൂട്ടറുകൾ ഉപയോഗപ്പെടുത്തുന്നുണ്ട് .
ബ്ലൂ ജീൻ/L
ബ്ലൂ ജീൻ/L എന്ന പേരിലറിയപ്പെടുന്ന ഈ സൂപ്പർ കമ്പ്യൂട്ടറുകൾ ഗ്നു/ലിനക്സ് ഓപ്പറേറ്റിങ്ങ് സിസ്റ്റത്തിൽ ആണ് പ്രവർതിക്കുന്നത്.
ബ്ലൂ ജീൻ/L ശ്രേണി സൂപ്പർ കമ്പ്യൂട്ടറുകൾക് 65000 കമ്പ്യൂട്ടിങ്ങ് നോഡുകൾ ഉണ്ട്.
2004 സെപ്റ്റമ്പർ 24-ന് ബ്ലൂ ജീൻ/L ലോകത്തിലെ ഏറ്റവും വേഗമേറിയ കമ്പ്യൂട്ടർ ആയി .
ബ്ലൂ ജീൻ/P
മുൻതലമുറയേക്കാൾ മൂന്നിരട്ടി വേഗമുള്ള ബ്ലൂ ജീൻ/P ശ്രേണീ സൂപ്പർ കമ്പ്യൂട്ടറുകൾ 2007-ലാണ് പുറത്തിറങ്ങിയത് .
ബ്ലൂ ജീൻ/Q
10 പീറ്റാഫ്ലോപ് വരെ വേഗതയുള്ള ഈ ശ്രേണിയിലെ മൂന്നാം തലമുറ സൂപ്പർ കമ്പ്യൂട്ടർ പുറത്തിറങ്ങിയത് 2011-ലാണ്.
ഇലക്ട്രിൿ കാർ ബാറ്ററിയുടെ ഗവേഷണം, ആഗോള കാലാവസ്ഥാ വ്യത്യാനവുമായി ബന്ധപ്പെട്ട പഠനങ്ങൾ, പ്രപഞ്ചോല്പത്തിയുമായി ബന്ധപ്പെട്ട പഠനങ്ങൾ മിറ എന്ന് പേരിട്ടിരിക്കുന്ന ബ്ലൂ ജീൻ/Q സൂപ്പർ കമ്പ്യൂട്ടർ കൊണ്ട് സാധ്യമാക്കുന്നു .
ബ്ലൂ പ്ലാനറ്റ് II
ബി.ബി.സി നാച്വറൽ ഹിസ്റ്ററി യൂണിറ്റ് നിർമ്മിച്ച ഒരു ബ്രിട്ടീഷ് പ്രകൃതി ഡോക്യുമെന്ററിയാണ് ബ്ലൂ പ്ലാനെറ്റ് II .
അതിന്റെ മുൻഗാമിയായ ദ ബ്ലൂ പ്ലാനറ്റ് (2001) പോലെ പ്രകൃതിശാസ്ത്രജ്ഞനായ സർ ഡേവിഡ് ആറ്റൻബറോ അവതരണവും ആഖ്യാനവും നിർവഹിചു.
ഹാൻസ് സിമ്മർ ആണ് പശ്ചാത്തലസംഗീതം ഒരുക്കിയത്.
2017 ഒക്റ്റോബർ 29 നു  സംപ്രേഷണം ആരംഭിച്ച ഈ പരമ്പര ഒരേസമയം ബിബിസി വൺ , ബിബിസി വൺ എച്ച്ഡി, ബിബിസി എർത്ത് എന്നീ ചാനലുകളിൽ  ലഭ്യമായി.
അതുവഴി യുണൈറ്റഡ് കിംഗ്ഡം , നോർഡിക് രാജ്യങ്ങൾ , യൂറോപ്യ ൻ രാജ്യങ്ങൾ, ഏഷ്യ എന്നിവിടങ്ങളിൽ ഒരേ ദിവസം തന്നെ സംപ്രേഷണം ചെയ്യപെടുന്ന ആദ്യ ബിബിസി നേച്ചർ ഡോക്യുമെന്ററി പരമ്പര എന്ന നേട്ടം കൈവരിച്ചു.
2013 ലാണ് ഓഷ്യൻസ് എന്ന പേരിൽ  ബി.ബി.സി ഈ പരമ്പര പ്രഖ്യാപിച്ചത്.
2017 ഫെബ്രുവരി 19 ന് ബ്ലൂ പ്ലാനെറ്റ് II എന്ന പേര് നൽകി.
ചിത്രീകരണത്തിനു വേണ്ടി ചിലവഴിച്ച നാല് വർഷത്തെ കാലയളവിൽ 39 രാജ്യങ്ങളിലായി 125 പര്യവേക്ഷണങ്ങൾ നടത്തി, 6,000 മണിക്കൂർ ദൈർഘ്യമേറിയ ഡൈവിംഗ് ഫൂട്ടേജ് നിർമിച്ചു.
സംഗീതസംവിധായകൻ ഹാൻസ് സിമ്മർ ആണ് ബ്ലൂ പ്ലാനറ്റ് II ന് പശ്ചാത്തലസംഗീതം ഒരുക്കിയത്.
2017 സെപ്റ്റംബറിൽ, ഇംഗ്ലീഷ് റോക്ക് ബാൻഡ് റേഡിയോഹെഡ് സിമ്മറോടൊപ്പം സഹകരിച്ച്, അവരുടെ 2011 ആൽബം കിംഗ്‌ ഓഫ് ലിംബ്സിലെ  "ദി ബ്ലൂം" എന്ന ഗാനത്തിന്റെ ഒരു പുതിയ പതിപ്പ് ഈ പരമ്പരക്കുവേണ്ടി റെക്കോർഡ് ചെയ്യുകയുണ്ടായി.
2001 ൽ ബി.ബി.സി സംപ്രേഷണം ചെയ്ത ആദ്യ ബ്ലൂ പ്ലാനറ്റ് പരമ്പരയിൽ നിന്നും പ്രചോദനം ഉൾക്കൊണ്ട്‌ നിർമിച്ചതാണ് ബ്ളൂം എന്ന ഗാനമെന്നും, അതിൻറെ രണ്ടാം പതിപ്പിൽ ബി.ബി.സി ഈ ഗാനം ഉപയോഗിക്കുന്നതിൽ വളരെയധികം സന്തോഷമുണ്ടെന്നും, റേഡിയോഹെഡ് ഗായകൻ തോം യോർക്ക് ഒരു പത്രക്കുറിപ്പിൽ അഭിപ്രായപ്പെട്ടു.
ബിട്ടണിൽ പരമ്പരയുടെ ആദ്യപ്രദർശനം ബ്രിസ്റ്റോളി ൽ സിനിമ ഡി ലക്സിൽ വച്ച് 2017 ഒക്ടോബർ 11 ന് നടന്നു.
പ്രത്യേക അതിഥിയായ ആറ്റൻബറോയോടൊപ്പം നിർമ്മാതാക്കളും വന്യജീവി വിദഗ്ദ്ധരും പങ്കെടുത്തു.
കഴിഞ്ഞ 60 വർഷക്കാലമായി ബി.ബി.സി.യിലെ നാച്വറൽ ഹിസ്റ്ററി പ്രോഗ്രാം ബ്രിസ്റ്റോൾ കേന്ദ്രീകരിച്ചാണ് നിർമിച്ചു വരുന്നത്.
2017 ഒക്റ്റോബർ 29 നാണ് ഈ പരമ്പര ആദ്യം സംപ്രേഷണം ചെയ്തത്.
ഡോക്യുമെന്ററിയുടെ
ആദ്യത്തെ ആറു എപ്പിസോഡുകളിൽ 10 മിനിറ്റ് ദൈർഘ്യമുള്ള ഇൻ ടു ദ ബ്ലൂ എന്ന പേരിൽ മേക്കിംഗ് വീഡിയോ ഉൾപ്പെടെത്തിയിരുന്നു.
അന്താരാഷ്ട്രതലത്തിൽ കാനഡ (ബ്ലൂ ആന്റ് മീഡിയ) , ഓസ്ട്രേലിയ (ചാനൽ നയൻ) , ന്യൂസിലാൻഡ് (ടെലിവിഷൻ ന്യൂസിലാന്റ്) , സ്പയിൻ (ടെലിഫോണിക്ക), ഡെന്മാർക്ക്‌ (ഡിആർ), സ്വീഡൻ (എസ് വി റ്റി ) ജർമ്മനി (ഡബ്ലു ഡി ആർ) എന്നിവയുൾപ്പടെയുള്ള ഏകദേശം 30 രാജ്യങ്ങളിലെ ടെലിവിഷൻ ചാനലുകൾക്ക് പരമ്പര സംപ്രേഷണം ചെയ്യാനുള്ള അവകാശം ബി.ബി.സി നേരത്തെ തന്നെ വിൽപ്പന ചെയ്തിരുന്നു.
എപ്പിസോഡുകൾ No. Title Produced by Original air date UK viewers (millions) - "The Prequel" N/A 27 സെപ്റ്റംബർ 2017 ( 2017-09-27 ) N/A A 5-minute clip introduction which focus for the upcoming stories from the ocean depths.
1 "One Ocean" Jonathan Smith 29 ഒക്ടോബർ 2017 ( 2017-10-29 ) 14.01 2 "The Deep" Orla Doherty 5 നവംബർ 2017 ( 2017-11-05 ) 13.97 3 "Coral Reefs" Jonathan Smith 12 നവംബർ 2017 ( 2017-11-12 ) 13.45 4 "Big Blue" John Ruthven 19 നവംബർ 2017 ( 2017-11-19 ) 13.11 5 "Green Seas" Kathryn Jeffs 26 നവംബർ 2017 ( 2017-11-26 ) 12.62 6 "Coasts" Miles Barton 3 ഡിസംബർ 2017 ( 2017-12-03 ) 11.45 7 "Our Blue Planet" Orla Doherty, Will Ridgeon 10 ഡിസംബർ 2017 ( 2017-12-10 ) 11.91 Examining the role of human anthropogenic activity on the oceans.
Microplastics and pollution are an increasing problem for the world's seas, threatening the lives of marine life and ultimately impacting on the ecosystem.
Can humans reverse their activity to protect the seas and the wildlife that inhabit it?
- "Oceans of Wonder" N/A 1 ജനുവരി 2018 ( 2018-01-01 ) N/A A 90-minute compilation episode which highlights the wonders of our world's oceans as well as filming some extraordinary animal behaviours which were never seen before.
ബ്ലൂ മൂൺ ഡിസംബർ 2009 ചന്ദ്രഗ്രഹണം സമയത്തെ ബ്ലൂ മൂൺ
ഒരു കലണ്ടർ മാസത്തിൽ തന്നെയുള്ള രണ്ടാമത്തെ പൗർണമി അഥാവാ ഒരു ഋതുവിൽ സംഭവിക്കുന്ന നാല്  പൗർണമികളിൽ മൂന്നാമത്തേതിനെ ബ്ലൂ മൂൺ അഥവാ നീല ചന്ദ്രൻ എന്ന് വിളിക്കുന്നു.
ചന്ദ്രന്റെ നിറവുമായി ഈ പേരിന് ബന്ധമൊന്നും ഇല്ല.
അപൂർവ്വമായി സംഭവിക്കുന്നത് എന്ന അർത്ഥത്തിലാണ്  ബ്ലൂ മൂൺ എന്ന് പ്രയോഗിക്കുന്നത്.
ബ്ലൂ മൂൺ എന്നതു ജ്യോതിശാസ്ത്ര സാങ്കേതിക വിശേഷണമാണ്.
സാധാരണ ഒരു  മാസത്തിൽ ഒരു വെളുത്തവാവ് അഥവാ പൂർണ്ണ ചന്ദ്രനാണ് ഉണ്ടാകാറുള്ളത്.
എന്നാൽ ഇതിൽ നിന്ന് വ്യത്യസ്തമായി ചില മാസങ്ങളിൽ രണ്ട് പൂർണ്ണ ചന്ദ്രൻ പ്രത്യക്ഷപ്പെടാറുണ്ട്.
ഇങ്ങനെ അധികമായി സംഭവിക്കുന്ന പൗർണമിയെയാണ് പൊതുവിൽ ബ്ലൂ മൂൺ എന്ന് വിളിക്കുന്നത്.
"വൺസ് ഇൻ എ ബ്ലൂ മൂൺ" എന്നൊരു പ്രയോഗം തന്നെയുണ്ട് ഇംഗ്ലീഷിൽ.
അപൂർവ്വമായി മാത്രം സംഭവിക്കുന്ന ഒന്ന് എന്നതാണ് ഇതിന്റെ അർത്ഥം.
31.01.2018 ന് ഉണ്ടായ സൂപ്പർ ബ്ലൂമൂൺ- ബ്ലഡ്‍ മൂൺ- ചന്ദ്രഗ്രഹണം
സാധാരണ വർഷത്തിൽ 12 തവണ പൂർണ്ണ ചന്ദ്രൻ ദൃശ്യമാകാറുണ്ട്.
അതേസമയം, രണ്ടോ മൂന്നോ വർഷം കൂടുമ്പോൾ 13 പൗർണ്ണമി ഉണ്ടാകാറുണ്ട്.
ഒരു വർഷത്തിൽ 4 ഋതുക്കളാണ് ഉള്ളത്.
ഒരു ഋതുവിൽ സാധാരണ 3 പൗർണമിയും.
എന്നാൽ 13 പൗർണമികൾ ഉണ്ടാകുന്ന വർഷം ഏതെങ്കിലും ഒരു ഋതുവിൽ 4 പൗർണമികൾ ഉണ്ടാകും.
അപ്പോൾ ആ ഋതുവിലെ മൂന്നാം പൗർണമിയായിരിക്കും ബ്ലൂ മൂൺ.
സ്കൈ ടെലിസ്കോപ്പ് കലണ്ടറിലെ തെറ്റായ വ്യാഖ്യാനം
സ്കൈ ടെലിസ്കോപ്പിന്റെ 1946 മാർച്ച് ലക്കത്തിലാണ് പരമ്പരാഗതമായ ഈ നിർവചനം തെറ്റായി വ്യാഖ്യാനിക്കപ്പെട്ടത്.
ബ്ലൂ മൂൺ ഒരു സൗര കലണ്ടർ മാസത്തിലെ രണ്ടാം പൂർണ്ണ ചന്ദ്രനാണെന്നും അതിന് ഋതുക്കളുമായി ഒരു ബന്ധവുമില്ല എന്നുമുള്ള നിലവിലെ വ്യാഖ്യാനപരമായ തെറ്റിദ്ധാരണയ്ക്ക് കാരണം ഇതാണ്.
2019നും 2021നും ഇടയിലെ ബ്ലൂ മൂണുകൾ ഋതുക്കളെ അടിസ്ഥാനമാക്കി നവംബർ 21, 2010 ആഗസ്റ്റ് 20, 2013 മെയ് 21, 2016 മെയ് 18, 2019 ഒക്ടോബർ 31, 2020 ആഗസ്റ്റ് 22, 2021 കലണ്ടർ മാസം അടിസ്ഥാനമാക്കി 2010: ജനുവരി 1 (ഭാഗിക ചന്ദ്രഗ്രഹണം), 30.
2010: മാർച്ച് 1, 30.
2012: ആഗസ്റ്റ് 2 31.
2012: സെപ്തംബർ 1, 30.
2015: ജൂലൈ 2, 31.
2018: ജനുവരി 2 31 (പൂർണ്ണ ചന്ദ്രഗ്രഹണം, സൂപ്രർ മൂൺ) 2018: മാർച്ച 2, 31.
2020: ഒക്ടോബർ 1, 31.
2018 ജനുവരി 31ന് പൂർണചന്ദ്രഗ്രഹണം അനുഭവപ്പെട്ടു.
ബ്ലൂമൂൺ, സൂപ്പർമൂൺ , ബ്ലഡ് മൂൺ എന്നീ മൂന്ന് ചാന്ദ്രപ്രതിഭാസങ്ങൾ ഒന്നിച്ച് ആകാശത്ത് കാണാൻ പറ്റുന്ന പൂർണ ചന്ദ്രഗ്രഹണം ആയിരുന്നു അത്.
ഇതിനുമുമ്പ് 1866 മാർച്ച് 31-നാണ് ഇങ്ങനെ സംഭവിച്ചത്.
ഇതും കാണുക സൂപ്പർമൂൺ ബ്ലഡ് മൂൺ അവലംബം ↑ http://math.ucr.edu/home/baez/physics/General/BlueSky/blue_sky.html ↑ https://en.wikipedia.org/wiki/Blue_moon ↑ http://www.ips-planetarium.org/?page=a_hiscock1999 ↑ http://www.manoramaonline.com/environment/environment-news/2018/01/31/super-blue-blood-moon-2018-what-when-and-where.html
ബ്ലൂ ജെയ് ഇംഗ്ലീഷ് വിലാസം https://ml.wikipedia.org/wiki/Blue_Jay ഈ ലേഖനം ഒരു അനാഥലേഖനമാണ് .
കോർവിഡേ കുടുംബത്തിലെ ബ്ലൂ ജെയ് എന്ന നീല സ്വർണചൂഢൻ പക്ഷി വടക്കൻ അമേരിക്കയിലാണ് കാണപ്പെടുന്നത്.
ചിത്രശാല ബ്ലൂ ജെയ് നീല സ്വർണചൂഢൻ പക്ഷി ബ്ലൂ ജെയ് ബ്ലൂ ജെയ് പൈൻ മരത്തിൽ സൂചിക Goodwin, D. 1976.
Crows of the World .
Seattle, University of Washington Press.
Madge, S. and H. Burn.
Crows and Jays: A Guide to the Crows, Jays and Magpies of the World .
Tarvin, K. A., and G. E. Woolfenden.
Blue Jay (Cyanocitta cristata) .
In The Birds of North America.
No. 469.
ഇതര ലിങ്കുകൾ Blue Jay - Cyanocitta cristata - USGS Patuxent Bird Identification InfoCenter Blue Jay Information and Photos - South Dakota Birds and Birding Blue Jay Species Account - Cornell Lab of Ornithology Blue Jay on Encyclopedia.com
ബ്ലൂ ട്രംപറ്റ് വൈൻ ഇംഗ്ലീഷ് വിലാസം https://ml.wikipedia.org/wiki/Thunbergia_laurifolia
ഒരു അലങ്കാരവള്ളിച്ചെടിയാണ് ബ്ലൂ ട്രംപറ്റ് വൈൻ (ലോറൽ ക്ലോക്ക് വൈൻ).
ശാസ്ത്രനാമം Thunbergia laurifolia .
ഇന്ത്യ ഉൾപ്പെടെയുള്ള ഏഷ്യൻ രാജ്യങ്ങളിൽ ഇത് വളരുന്നു .
ഒരു വള്ളിച്ചെടിയാണ് ബ്ലൂ ട്രംപറ്റ് വൈൻ.
ട്യൂബർ വേരുകളാണുള്ളത്.
ഹൃദയഘടനയോടു കൂടിയ ഇലകൾ.
പൂക്കൾക്ക് സുഗന്ധമില്ല.
ട്രംപറ്റ് ആകൃതിയുള്ള ഇളം നീല പൂക്കൾ എല്ലാക്കാലത്തും ഉണ്ടാവുന്നു.
കാർപെന്റർ ബീ ഈ പൂക്കളിലേക്ക് ധാരാളമായി ആകർഷിക്കപ്പെടുന്നു .
ബ്ലൂ ട്രംപറ്റ് വൈൻ ഒരു അലങ്കാരച്ചെടിയായി വളർത്തുന്നു.
മലേഷ്യയിൽ ഇത് ആർത്തവാതിരക്തസ്രാവത്തിന് ഔഷധമായി ഉപയോഗിക്കുന്നു.
കൂടാതെ, മുറിവ് , പൊള്ളൽ എന്നിവയുടെ ചികിത്സയിലും പ്രയോഗിക്കുന്നു.
തായ്‌ലാന്റിൽ , വിഷചികിത്സയിലും പനി നിയന്ത്രിക്കുന്നതിനും ഉപയോഗിക്കുന്നു .
കളശല്യം
പല രാജ്യങ്ങളിലും ബ്ലൂ ട്രംപറ്റ് വൈൻ ഒരു കളയായി കൃഷിക്ക് ശല്യമായിത്തീർന്നിട്ടുണ്ട്.
ചിത്രശാല ബ്ലൂ ട്രംപറ്റ് വൈൻ പൂക്കൾ ബ്ലൂ ട്രംപറ്റ് വൈൻ പൂവും ഇലകളും ബ്ലൂ ട്രംപറ്റ് വൈൻ പൂക്കളും പൂമൊട്ടും അവലംബം
ബ്ലൂ മാർലിൻ
അറ്റ്‌ലാന്റിക് , പസഫിക് , ഇന്ത്യൻ എന്നീ സമുദ്രങ്ങളിൽ കാണപ്പെടുന്ന വലിയ മത്സ്യമാണ് ബ്ലൂ മാർലിൻ .
മുകളിൽ നീലനിറവും താഴെ വെള്ളിനിറവും കുന്തംപോലെ കൂർത്ത മേൽത്താടിയെല്ലും ഇവയുടെ പ്രത്യേകതയാണ്.
ഇവയ്ക്ക് ആയിരത്തോളം കിലോ ഭാരവും നാലര മീറ്ററോളം നീളവുമുണ്ട്.
ഇഷ്ടപ്പെട്ട ജലാശയങ്ങൾ തേടി ഇവ മൈലുകളോളം സഞ്ചരിക്കാറുണ്ട്.
ഏറ്റവും വേഗതയുള്ള മത്സ്യങ്ങളുടെ കൂട്ടത്തിലാണ് ഇവയുടെ സ്ഥാനം.
ബ്ലൂ ഗ്രോട്ടോ (കാപ്രി) ഇംഗ്ലീഷ് വിലാസം https://ml.wikipedia.org/wiki/Blue_Grotto_(Capri)
തെക്കേ ഇറ്റലിയിലെ കാപ്രി ദ്വീപിന്റെ കടൽതീരത്തുള്ള  കടൽഗുഹയാണ് ബ്ലൂ ഗ്രോട്ടോ (ഇറ്റാലിയൻ: ഗ്രോട്ടോ അസ്സുറ).
വെള്ളത്തിനടിയിലൂടെ കടന്നുപോകുന്ന സൂര്യപ്രകാശം സമുദ്രജലത്തിലൂടെ പ്രകാശിക്കുമ്പോൾ, ഒരു നീല പ്രതിഫലനം സൃഷ്ടിക്കുന്നു.
അത് ഗുഹയെ പ്രകാശിപ്പിക്കുന്നു.
ഈ ഗുഹ ഉപരിതലത്തിൽ നിന്ന് ഏതാണ്ട് 50 മീറ്റർ മുകളിലും താഴെ മണലിൽ150 മീറ്റർ (490 അടി) ആഴത്തിലും ആയി സ്ഥിതി ചെയ്യുന്നു.
Painting by Jakob Alt , 1835–36 ഇതും കാണുക List of caves List of caves in Italy Modra špilja on island of Biševo , Croatia Blue Grotto , a group of sea caverns on the south coast of Malta അവലംബം ബാഹ്യ ലിങ്കുകൾ Blue Grotto (Capri) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Grotta Azzurra Archived 2009-06-04 at the Wayback Machine .
The Virtual Cave: Seacaves
ബ്ലൂ ജാവ വാഴ ഇംഗ്ലീഷ് വിലാസം https://ml.wikipedia.org/wiki/Blue_Java_banana മൗയി, ഹവായിയിൽ കാണപ്പെടുന്നത്
ഒരു വാഴയിനമാണ് ബ്ലൂ ജാവ വാഴപ്പഴം .
നീല വാഴപ്പഴം, ഐസ്ക്രീം വാഴപ്പഴം, വാനില വാഴപ്പഴം, ഹവായിയൻ വാഴപ്പഴം, നെയ് മന്നൻ, ക്രീ, അല്ലെങ്കിൽ സെനിസോ എന്നും ഈ ഇനം അറിയപ്പെടുന്നു.
വാനിലയെ അനുസ്മരിപ്പിക്കുന്ന രുചിയും ഐസ്ക്രീം പോലെയുമുള്ള ഈ പഴം തെക്കുകിഴക്കൻ ഏഷ്യയിൽ നിന്നുള്ള മൂസ ബാൽബിസിയാന, മൂസ അക്യുമിനേറ്റ എന്നീ രണ്ട് ഇനം വാഴപ്പഴങ്ങളുടെ സങ്കരയിനമാണിത്.
തെക്കുകിഴക്കൻ ഏഷ്യയാണ് ഇതിൻ്റെ ജന്മദേശം.
പാകം ചെയ്തതോ അല്ലാതെയോ കഴിയ്ക്കാവുന്ന വാഴപ്പഴമാണ് ബ്ലൂ ജാവ വാഴപ്പഴം.
വാനില പോലെ സുഗന്ധവും കസ്റ്റാർഡ് രുചിയുമുള്ള അവയുടെ സ്വാദിന് പേരുകേട്ടതാണ്.
അസാധാരണമായ നീലനിറം, വലിപ്പം, മിതശീതോഷ്ണ കാലാവസ്ഥയോടുള്ള സഹിഷ്ണുത എന്നിവയാൽ അലങ്കാര സസ്യങ്ങളായും തണൽ ചെടികളായും ഇവ ജനപ്രിയമാണ്.
അവലംബങ്ങൾ കവാടം: ജീവശാസ്ത്രം
ബ്ലൂ ഫ്ളവർ ഇംഗ്ലീഷ് വിലാസം https://ml.wikipedia.org/wiki/Blue_flower The Khan Kandi, Germi Village Nature Flowers called Blue Farm A deep blue flower approaches the otherworldliness of the motif.
റൊമാന്റിസം പ്രസ്ഥാനത്തിന്റെ പ്രചോദനത്തിന് കേന്ദ്ര പ്രതീകമായിരുന്നു ബ്ലൂ ഫ്ളവർ (German: Blaue Blume).
ഇന്ന് പാശ്ചാത്യകലയിൽ നിലനിൽക്കുന്ന ഒരു മുദ്രാവാക്യമാണ് ഇത്.
അനന്തവും എത്തിച്ചേരാനാകാത്തതുമായ ആഗ്രഹവും, സ്നേഹവും പോലുള്ള ഭാവനാപരമായ പരിശ്രമത്തിനു വേണ്ടി ഇത് നിലകൊള്ളുന്നു.
കൂടാതെയിത് പ്രത്യാശയുടെയും മനോഹാരിതയുടെയും പ്രതീകമാണ്.
ചിഹ്നത്തിന്റെ ആദ്യകാല ഉപയോഗം
ജർമ്മൻ എഴുത്തുകാരനായ നോവാലിസ് തന്റെ പൂർത്തീകരിക്കപ്പെടാത്ത ഹീൻറിച് വോൺ ഓഫ്റ്റർഡിങന്റെ തലക്കെട്ടിൽ ബിൽഡുങ്സ് ഈ ചിഹ്നം ഉപയോഗിച്ചു, Blue rose
അപരിചിതമായ ഒരു കൂടിക്കാഴ്ചയെക്കുറിച്ചു ചിന്തിച്ച യുവാവും കവിയുമായ ഹെൻറിക് വോൺ ഓഫ്റ്റർഡിങർ ഒരു നീല പൂവിനെ കുറിച്ചു സ്വപ്നം കാണുകയും തന്റെമേൽ ശ്രദ്ധ ക്ഷണിക്കുകയും ചെയ്യുന്നു.
ചിഹ്നത്തിന്റെ വിശദീകരണം
ഹെൻറിക് വോൺ ഓഫ്റ്റർഡിങർ അദ്ദേഹത്തിന്റെ പുസ്തകത്തിൽ പ്രകൃതിയുടെയും ആത്മാവിന്റെയും ഗ്രാഹ്യം വർധിച്ചുവരുന്നതിനാൽ നീലനിറം സ്വാഭാവികമായും ആത്മാവിലെ മനുഷ്യ ചേതനയെ പ്രതിനിധാനം ചെയ്യുന്നു.
കാല്പനികതയിൽ മാനവികതയുടെ അർത്ഥം മാനവികതയുടെ തുടർച്ചയുടേയും, ജ്ഞാനോദയത്തിന്റെ കാലഘട്ടത്തെയുമാണ് കാണിക്കുന്നത്.
എന്നാൽ, അമൂർത്തമായ സിദ്ധാന്തത്തിലല്ല, മറിച്ച് അവരുടെ സ്വന്തം വികാരങ്ങളിൽ ആയിരുന്നു ശ്രദ്ധ.
ഇതും കാണുക Blue rose ഫേൺ പുഷ്പം അവലംബം Werner Helwig: Die Blaue Blume des Wandervogels .
Deutscher Spurbuchverlag, 1998.
ISBN 3-88778-208-9 Henry Van Dyke, "The Blue Flower".
New York: Charles Scribner's Sons, 1902.
ബാഹ്യ ലിങ്കുകൾ Poem by Florence Earle Coates
പോഞ്ഞിക്കര റാഫി നോവൽ അവാർഡ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൊച്ചി കേന്ദ്രമാക്കി പ്രവർത്തിക്കുന്ന പ്രണത ബുക്സ് ഏർപ്പെടുത്തിയിരിക്കുന്ന  സാഹിത്യ അവാർഡ്.
ആദ്യത്തെ പോഞ്ഞിക്കര റാഫി പുരസ്കാരം 2014ൽ സെബാസ്റ്റ്യൻ പള്ളിത്തോടിന് ലഭിച്ചു.
2018ലെ പുരസ്കാരം അശോക് ഡിക്രൂസിന് ലഭിച്ചു.
പെൻഡുലം എന്ന നോവലിനാണ് അവാർഡ് ലഭിച്ചത്.
പോട്ട (നിയമം) ഇംഗ്ലീഷ് വിലാസം https://ml.wikipedia.org/wiki/Prevention_of_Terrorist_Activities_Act
ഇന്ത്യൻ പാർലമന്റ്‌ 2002 മാണ്ടിൽ പ്രഖ്യാപിച്ച തീവ്രവാദ വിരുദ്ധ നിയമമായിരുന്നു പോട്ട (ആംഗലേയം: Prevention of Terrorist Activites Act - PoTA).
ഭാരതീയ ജനതാ പാർട്ടിയുടെ നേതൃത്വത്തിൽ നിലവിലുണ്ടായിരുന്ന ദേശീയ ജനാധിപത്യ സഖ്യം എന്ന കൂട്ടുകക്ഷി ഗവണ്മെന്റായിരുന്നു ഈ നിയമം നടപ്പിലാക്കിയത്‌.
ഇപ്പോഴത്തെ ഭരണ കക്ഷിയായ ഐക്യ പുരോഗമന സഖ്യം 2004ൽ ഈ നിയമം റദ്ദാക്കി.
പുറത്തേയ്ക്കുള്ള കണ്ണികൾ സൗത്ത്‌ ഏഷ്യാ ടെററിസം പോർട്ടൽ, പോട്ട നിയമത്തിന്റെ പൂർണ്ണ രൂപം
പോട്ടി ശ്രീരാമുലു ഇംഗ്ലീഷ് വിലാസം https://ml.wikipedia.org/wiki/Potti_Sreeramulu
ആന്ധ്രാ സംസ്ഥാന രൂപവത്കരണത്തിനുവേണ്ടി മരണം വരെ നിരാഹാരം അനുഷ്ഠിച്ച സ്വാതന്ത്ര്യസമര സേനാനിയാണ് പോട്ടി ശ്രീരാമുലു ( മാർച്ച് 16 , 1901 - ഡിസംബർ 16 , 1952 പോട്ടി ശ്രീ രാമലു എന്നും എഴുതാറുണ്ട്).
ഭാഷാടിസ്ഥാനത്തിൽ സംസ്ഥാനങ്ങൾ പുന:ക്രമീകരിക്കുന്നതിന് പോട്ടി ശ്രീരാമുലുവിന്റെ നിരാഹാര സത്യാഗ്രഹം കാരണമായി.
അദ്ദേഹം അമരജീവി എന്നപേരിൽ ആന്ധ്രാപ്രദേശിൽ ആദരിക്കപ്പെടുന്നു.
മഹാത്മാഗാന്ധിയുടെ അടിയുറച്ച അനുയായിയായ പോട്ടി ശ്രീരാമുലു തന്റെ ജീ‍വിതകാലം മുഴുവൻ സത്യം, അഹിംസ തുടങ്ങിയ ആദർശങ്ങൾക്കും ഹരിജൻ തുടങ്ങിയ പ്രസ്ഥാനങ്ങൾക്കും വേണ്ടി പ്രവർത്തിച്ചു.
ഗുരുവയ്യ, മഹാലക്ഷ്മാമ്മ എന്നീ ദമ്പതികളുടെ മകനായി 1901 മാർച്ച് 16-നു മദ്രാസിലെ അണ്ണാപിള്ള തെരുവിൽ 165-ആം നമ്പ്ര വീട്ടിൽ പോട്ടി ശ്രീരാമുലു ജനിച്ചു.
പോട്ടി ശ്രീരാമുലുവിന്റെ പൂർ‌വ്വികർ നെല്ലൂർ ജില്ലയിലെ പടമടാപള്ളെ ഗ്രാമത്തിൽ നിന്നായിരുന്നു.
പാരമ്പര്യമായി വണികരായിരുന്ന ആര്യ വൈശ്യ എന്ന സമുദായത്തിലാണ് പോട്ടി ശ്രീരാമുലു ജനിച്ചത്.
20-ആം വയസ്സുവരെ അദ്ദേഹം മദ്രാസിൽ പഠിച്ചു.
പിന്നീട് ബോംബെയിലെ വിക്ടോറിയ ജൂബിലി റ്റെക്നിക്കൽ ഇൻസ്റ്റിറ്റ്യൂട്ടിൽ സാനിട്ടറി എഞ്ജിനിയറിംഗ് പഠിച്ചു.
ഗ്രേറ്റ് ഇന്ത്യൻ പെനിൻസുലർ റെയിൽ‌വേയിൽ ഉദ്യോഗത്തിൽ പ്രവേശിച്ച അദ്ദേഹം അവിടെ 4 വർഷം ജോലിചെയ്തു.
1927 -ൽ (അദ്ദേഹത്തിനു 25 വയസ്സ് ഉള്ളപ്പോൾ) പോട്ടി ശ്രീരാമുലുവിന്റെ ഭാര്യ മരിച്ചു.
ഇതെത്തുടർന്ന് ലൗകികജീവിതത്തിൽ താല്പര്യം നശിച്ച പോട്ടി ശ്രീരാമുലു തന്റെ ജോലി രാജിവെച്ചു, സ്വത്തുവകകൾ അമ്മയ്ക്കും സഹോദരർക്കുമായി വീതിച്ചുകൊടുത്ത് മഹാത്മാഗാന്ധിയുടെ അനുയായി ആയി സബർമതി ആശ്രമത്തിൽ ചേർന്നു.
സ്വാതന്ത്ര്യസമര പ്രസ്ഥാനവും ഹരിജനോദ്ധാരണവും
പോട്ടി ശ്രീരാമുലു ഇന്ത്യൻ സ്വാതന്ത്ര്യ സമരത്തിൽ പങ്കെടുത്തു.
1930 -ൽ ഉപ്പുസത്യാഗ്രഹത്തിൽ പങ്കെടുത്തതിനു അദ്ദേഹം ജയിലിൽ അടയ്ക്കപ്പെട്ടു.
1941 -നും 1942 -നും ഇടയ്ക്ക് അദ്ദേഹം സത്യാഗ്രഹത്തിലും ക്വിറ്റ് ഇന്ത്യാ പ്രസ്ഥാനത്തിലും പങ്കെടുത്തു.
മൂന്നുതവണ പോട്ടി ശ്രീരാമുലു സ്വാതന്ത്ര്യത്തിനുവേണ്ടി ജയിൽവാസം അനുഭവിച്ചു.
ഗ്രാമ പുനർനിർമ്മാണ പ്രവർത്തനങ്ങളിൽ ഗുജറാത്തിലെ രാജ്കോട്ടിലും ആന്ധ്രാപ്രദേശിലെ കൃഷ്ണ ജില്ലയിലെ കൊമരവോലുവിലും അദ്ദേഹം പങ്കാളിയായി.
യെർനേനി സുബ്രമണ്യം കൊമരവോലുവിൽ സ്ഥാപിച്ച ഗാന്ധി ആശ്രമത്തിൽ അദ്ദേഹം ചേർന്നു.
1943 -നും 1944 -നും ഇടയ്ക്ക് നെല്ലൂർ ജില്ലയിൽ ചർക്കയുടെ ഉപയോഗം വ്യാപകമാക്കുന്നതിനു വേണ്ടി അദ്ദേഹം പ്രവര്ത്തിച്ചു.
ജാതിയോ സമുദായമോ നോക്കാതെ എല്ലാ വിഭാഗങ്ങളിലും ഉള്ളവരുടെ വീടുകളിലും അദ്ദേഹം ഭക്ഷണത്തിൽ പങ്കുചേർന്നു.
1946 - 48 കാലഘട്ടത്തിൽ നെല്ലൂരിലെ ക്ഷേത്രങ്ങളിലും മറ്റ് മത സ്ഥാപനങ്ങളിലും ഹരിജനങ്ങൾക്ക് പ്രവേശനം ലഭിക്കുന്നതിനായി അദ്ദേഹം മൂന്ന് ഉപവാസങ്ങൾ അനുഷ്ഠിച്ചു.
നെല്ലൂരിലെ മൂലപേട്ട വേണുഗോപാലസ്വാമി ക്ഷേത്രത്തിൽ ഹരിജനങ്ങൾക്ക് ക്ഷേത്രപ്രവേശനത്തിനായി അദ്ദേഹം നടത്തിയ നിരാഹാരത്തെ തുടർന്ന് ഹരിജനങ്ങൾക്ക് പ്രവേശനം അനുവദിക്കപ്പെട്ടു.
മദ്രാസ് സർക്കാരിൽ നിന്ന് ഹരിജനോദ്ധാരണത്തിനായി ഉപവാസത്തിലൂടെ അദ്ദേഹം അനുകൂല ഉത്തരവുകൾ നേടിയെടുത്തു.
ഇതിന്റെ ഭലമായി ഹരിജനോദ്ധാരണത്തിനായുള്ള പ്രവർത്തനങ്ങളിൽ ആഴ്യിൽ ഒരു ദിവസമെങ്കിലും കളക്ടർമാർ പങ്കെടുക്കണം എന്ന് സർക്കാർ ഉത്തരവിറക്കി.
തന്റെ ജീവിതത്തിന്റ അവസാന കാലത്ത് പോട്ടി ശ്രീരാമുലു നെല്ലൂരിൽ താമസിച്ച് ഹരിജനോദ്ധാരണത്തിനായി പ്രവർത്തിച്ചു.
ഹരിജനോദ്ധാരണം പ്രോൽസാഹിപ്പിക്കുന്നതിനായി മുദ്രാവാക്യങ്ങൾ എഴുതിയ പ്ലാക്കാർഡുകൾ അദ്ദേഹം അണിയുമായിരുന്നു.
പാദരക്ഷകളോ കുടയോ ഇല്ലാതെ വേനൽച്ചൂടിൽ ശ്രീരാമുലു ഈ പ്ലക്കാർഡുകളും അണിഞ്ഞ് നടക്കുമായിരുന്നു.
പോട്ടി ശ്രീരാമുലുവിന്റെ പൂർ‌വ്വപ്രവർത്തികൾ അറിയാത്ത ആളുകൾ ഒരു ഭ്രാന്തൻ എന്നുകരുതി അദ്ദേഹത്തെ അവഗണിച്ചു.
സ്വമതസ്ഥർ പോട്ടി ശ്രീരാമുലുവിനെ ഹരിജനോദ്ധാരണത്തിന്റെ പേരിൽ അധിക്ഷേപിച്ചു.
തെലുഗു സംസാരിക്കുന്നവർക്കായി പ്രത്യേക സംസ്ഥാനം എന്ന ആവശ്യം
തെലുഗു ഭാഷ സംസാരിക്കുന്നവരെ ഒരുമിപ്പിക്കുന്നതിനും തമിഴ്, ദ്രാവിഡ സംസ്കാരങ്ങളിൽ നിന്നും വേറിട്ട് ആന്ധ്രാപ്രദേശിന്റെ തനതു വ്യക്തിത്വവും സംസ്കാരവും കാത്തുസൂക്ഷിക്കുന്നതിനുമായി ആന്ധ്രാപ്രദേശിനെ ഭാഷാടിസ്ഥാനത്തിൽ വിഭജിക്കണം എന്ന് പോട്ടി ശ്രീരാമുലു സർക്കാരിനെ നിർബന്ധിക്കുവാൻ ശ്രമിച്ചു.
ഒരു നീണ്ട നിരാഹാരത്തിൽ പ്രവേശിച്ച അദ്ദേഹത്തെ പ്രധാനമന്ത്രിയായ ജവഹർലാൽ നെഹ്രു ഭാഷാടിസ്ഥാനത്തിലുള്ള വിഭജനത്തെ പിന്താങ്ങാം എന്നുപറഞ്ഞ് നിരാഹാരത്തിൽ നിന്നും പിന്തിരിപ്പിച്ചു.
എങ്കിലും പിന്നീട് കുറെക്കാലത്തേയ്ക്ക് ഈ പ്രശ്നത്തിൽ തുടർനടപടികൾ ഉണ്ടായില്ല.
മദ്രാസിൽ മഹർഷി ബുളുസു ശംബരമൂർത്തിയുടെ വീട്ടിൽ 1952 ഒക്ടോബർ 19 -നു പോട്ടി ശ്രീരാമുലു ആന്ധ്രാ സംസ്ഥാന രൂപവത്കരണത്തിനായി വീണ്ടും ഉപവാസം ആരംഭിച്ചു.
ആദ്യം അധികം പേർ ശ്രദ്ധിക്കാത്ത ഈ ഉപവാസം ദിവസം ചെല്ലുംതോറും ജനശ്രദ്ധ ആകർഷിച്ചു.
ആന്ധ്ര കോൺഗ്രസ് കമ്മിറ്റി ഈ ഉപവാസത്തെ കൈയൊഴിഞ്ഞിരുന്നു.
തെലുങ്കരുടെ പല സമരങ്ങൾക്കും പ്രകടനങ്ങൾക്കും ശേഷവും സർക്കാർ പുതിയ സംസ്ഥാനരൂപവത്കരണത്തെക്കുറിച്ച് വ്യക്തമായി ഒന്നും പ്രഖ്യാപിച്ചില്ല.
ഡിസംബർ 15 -നു അർദ്ധരാത്രി ( ഡിസംബർ 16 -നു അതികാലേ) പോട്ടി ശ്രീരാമുലു അന്തരിച്ചു.
തന്റെ ലക്ഷ്യം നേടുവാനായുള്ള സമരത്തിൽ അദ്ദേഹം ജീവൻ വെടിഞ്ഞു.
പോട്ടി ശ്രീരാമുലുവിന്റെ ശവഘോഷയാത്രയിൽ ജനങ്ങൾ അദ്ദേഹത്തിന്റെ ത്യാഗത്തെ പ്രകീർത്തിച്ച് മുദ്രാവാക്യങ്ങൾ മുഴക്കി.
ജാഥ മൌണ്ട് റോഡിൽ എത്തിയപ്പൊഴേക്കും ആയിരക്കണക്കിനു ആളുകൾ ജാഥയിൽ പങ്കുചേർന്ന് പോട്ടി ശ്രീരാമുലുവിനെ പ്രകീർത്തിച്ച് മുദ്രാവാക്യങ്ങൾ മുഴക്കി.
പിന്നീട് ജനക്കൂട്ടം അക്രമാസക്തരായി പൊതുമുതൽ നശിപ്പിച്ചുതുടങ്ങി.
മരണവാർത്ത കാട്ടുതീപോലെ പടർന്ന് വിഷിനഗരം , വിശാഖപട്ടണം , വിജയവാഡ , ഏലൂരു , ഗുണ്ടൂർ , തെനാലി , ഓങ്കോലെ , നെല്ലൂർ തുടങ്ങിയ ദൂരസ്ഥലങ്ങളിൽ പോലും കോളിളക്കം സൃഷ്ടിച്ചു.
വിജയവാഡയിലും അനകപള്ളെയിലും ജനങ്ങൾ പോലീസ് വെടിവെപ്പിൽ കൊല്ലപ്പെട്ടു.
മൂന്നുനാലു ദിവസത്തേക്ക് മദ്രാസ്, ആന്ധ്രാ പ്രദേശങ്ങളിൽ ജനകീയ പ്രക്ഷോഭം മൂലം ജനജീവിതം തടസ്സപ്പെട്ടു.
ഡിസംബർ 19 -നു ഇന്ത്യയുടെ പ്രധാനമന്ത്രിയായ ജവഹർലാൽ നെഹ്രു ഒരു പ്രത്യേക സംസ്ഥാനം രൂപവത്കരിച്ചുകൊണ്ടുള്ള പ്രഖ്യാപനം നടത്തി.
1953 ഒക്ടോബർ 1 -നു ആന്ധ്രാ സംസ്ഥാനം രൂപീകൃതമായി.
1956 നവംബർ 1 -നു ഹൈദ്രാബാദ് തലസ്ഥാനമാക്കി ആന്ധ്രാപ്രദേശ് എന്നപേരിൽ സംസ്ഥാനം രൂപവത്കരിച്ചു.
അതേദിവസം തന്നെ കേരള , കർണ്ണാടക സംസ്ഥാന രൂപവത്കരണങ്ങൾ നടന്നു.
ഇതിനുപിന്നാലെ ഗുജറാത്ത് , മഹാരാഷ്ട്ര സംസ്ഥാനങ്ങൾ 1960 -ൽ രൂപീകൃതമായി.
ദക്ഷിണേന്ത്യൻ ഭാഷകളുടെ വികാസ ചരിത്രത്തിലെ ഏറ്റവും പ്രധാനപ്പെട്ട സംഭവമാണ് ഭാഷാടിസ്ഥാനത്തിലുള്ള സംസ്ഥാന രൂപവത്കരണം എന്നു പറയാം.
ദക്ഷിണേന്ത്യൻ ഭാഷകൾക്ക് അതതു സംസ്ഥാനങ്ങളുടെ പ്രോത്സാഹനത്തോടെ സ്വതന്ത്രമായി വികസിക്കുവാനുള്ള അവസരം ഇതോടെ ലഭിച്ചു.
പോട്ടി ശ്രീരാമുലുവിന്റെ മരണം: വിവാദങ്ങൾ
ആന്ധ്രയിൽ നിന്നുള്ള ക്ഷിപ്ത താല്പര്യങ്ങളുള്ള കോൺഗ്രസ് നേതൃത്വം പോട്ടി ശ്രീരാമുലുവിനെ മനഃപൂർവ്വം രക്തസാക്ഷി ആക്കുകയായിരുന്നു എന്ന് ആരോപണമുണ്ട്.
ശംബരമൂർത്തിയുടെ ഭവനത്തിൽ അദ്ദേഹത്തിന്റെ നിരാഹാരം പുരോഗമിക്കവേ, പോട്ടി ശ്രീരാമുലുവിന്റെ ആരോഗ്യസ്ഥിതി വളരെ വഷളായിട്ടും ഈ രാഷ്ട്രീയനേതാക്കൾ വൈദ്യസഹായം എത്തിക്കുന്നതു തടഞ്ഞു എന്നും ആരോപണം ഉണ്ട്.
മദ്രാസ് നഗരത്തിന്റെ ഹൃദയഭാഗത്ത് പോട്ടി ശ്രീരാമുലു 50 ദിവസത്തിനു മീതേ നിരാഹാരം അനുഷ്ഠിച്ചു.
എന്തുകൊണ്ട് രാജാജി സർക്കാരോ പോലീസോ പോട്ടി ശ്രീരാമുലുവിനെ ആശുപത്രിയിലേക്ക് മാറ്റുകയോ നിർബന്ധിതമായി നിരാഹാരം അവസാനിപ്പിക്കുകയോ ചെയ്തില്ല എന്ന ചോദ്യം അവശേഷിക്കുന്നു.
ആധുനിക ഇന്ത്യയുടെ‍ ചരിത്രത്തിൽ പോട്ടി ശ്രീരാമുലുവിനു മുൻപ് നിരാഹാരം അനുഷ്ഠിച്ച് ജീവൻ വെടിഞ്ഞ ഏക വ്യക്തി ജതിൻ ദാസ് ആണ്.
മറ്റ് എല്ലാ നിരാഹാര സമരങ്ങളും ഒന്നുകിൽ സ്വയം അവസാനിപ്പിക്കുകയോ അല്ലെങ്കിൽ അറസ്റ്റ് ചെയ്ത് ആശുപത്രിയിൽ പ്രവേശിപ്പിച്ച് സർക്കാർ നിർബന്ധിതമായി അവസാനിപ്പിക്കുകയോ ആയിരുന്നു.
നെഹ്രു ഭാഷാടിസ്ഥാനത്തിലുള്ള സംസ്ഥാന വിഭജനത്തിന് എതിരായിരുന്നു .
ഡിസംബർ 3-നു നെഹറു രാജഗോപാലാചാരിക്ക് ഇങ്ങനെ എഴുതി.
“ആന്ധ്രാ സംസ്ഥാനത്തിനുവേണ്ടി ഏതോ ഒരു നിരാഹാരം നടക്കുന്നു, എനിക്ക് പല വെപ്രാളം പിടിച്ച റ്റെലെഗ്രാമുകളും ലഭിക്കുന്നു. ഞാൻ ഇതിനെ ഒട്ടും അനുകൂലിക്കുന്നില്ല. ഇതിനെ പൂർണ്ണമായി അവഗണിക്കാൻ ഞാൻ നിർദ്ദേശിക്കുന്നു”.
നിരാഹാര സമരം നീണ്ടുപോവുന്നതനുസരിച്ച് സമരത്തിനുള്ള ജനപിന്തുണ ഏറുകയും പല പട്ടണങ്ങളിലും ഹർത്താലുകൾ നടക്കുകയും ചെയ്തു.
ആൻഡ്രെ ബെറ്റീൽ എന്ന സാമൂഹിക ശാസ്ത്രജ്ഞൻ മദ്രാസിൽ നിന്ന് കൽക്കട്ടയിലേക്ക് പോകവേ തന്റെ തീവണ്ടി രാജഗോപാലാചാരിക്കും നെഹ്രുവിനും എതിരായി മുദ്രാവാക്യം മുഴക്കിയ ജനങ്ങൾ വിശാഖപട്ടണത്തുവെച്ച് തടഞ്ഞു എന്ന് എഴുതിയിരിക്കുന്നു.
ജനങ്ങളുടെ പ്രക്ഷോഭത്തിന്റെ ശക്തി മനസ്സിലാക്കിയ നെഹ്രു ഡിസംബർ 12-നു രാജാജിക്ക് വീണ്ടും എഴുതി.
ആന്ധ്ര സംസ്ഥാനം എന്ന ആവശ്യം അംഗീകരിക്കുവാനുള്ള സമയം ആയി എന്നും അല്ലെങ്കിൽ ആന്ധ്രയിലെ ജനങ്ങളുടെ ഇടയിൽ പൂർണ്ണമായ മടുപ്പ് ഉണ്ടാവുമെന്നും നമുക്ക് അതിനോട് കിടനിൽക്കാനാവില്ല എന്നും നെഹ്രു എഴുതി.
പക്ഷേ ഔദ്യോഗിക പ്രഖ്യാപനം വെച്ചുതാമസിപ്പിക്കപ്പെട്ടു.
പോട്ടി ശ്രീരാമുലു ഡിസംബർ 15-നു അന്തരിച്ചു.
മറ്റ് വിവരങ്ങൾ പോട്ടി ശ്രീരാമുലുവിന്റെ അർപ്പണബോധം കണ്ട് ഗാന്ധിജി ഇങ്ങനെ പറഞ്ഞു: "പോട്ടി ശ്രീരാമുലുവോളം അർപ്പണബോധമുള്ള പത്തുപേരും കൂടി ഉണ്ടെങ്കിൽ നമുക്ക് ഒരു വർഷത്തിനകം സ്വാതന്ത്ര്യം ലഭിക്കും."
വീട് നമ്പ്ര.
126, റോയപ്പേട്ട ഹൈ റോഡ്, മൈലാപ്പൂർ , മദ്രാസ് എന്നതാണ് പോട്ടി ശ്രീരാമുലു ജീവൻ വെടിഞ്ഞ വസതിയുടെ വിലാസം.
ഈ വീട് ഒരു പ്രധാന സ്മാരകമായി ആന്ധ്രാപ്രദേശ് സർക്കാർ സംരക്ഷിക്കുന്നു.
അവലംബം പുറത്തുനിന്നുള്ള കണ്ണികൾ ആന്ധ്രാപ്രദേശിലെ രാഷ്ട്രീയ സാഹചര്യത്തെക്കുറിച്ച് ഒരു ലേഖനം Archived 2019-07-07 at the Wayback Machine .
ആന്ധ്രയ്ക്കുവേണ്ടിയുള്ള പോരാട്ടം Archived 2003-06-28 at the Wayback Machine .
തെലുഗു സംസ്ഥാനത്തിന്റെ രക്തസാക്ഷി Archived 2003-07-01 at the Wayback Machine .
പോട്ടി ശ്രീരാമുലുവിന് അപേക്ഷ Archived 2006-02-15 at the Wayback Machine .
ശ്രീരാമുലുവിന്റെ സ്ഥിതി മോശം ആവുന്നു, ഡിസംബർ 10, 1952 Archived 2009-06-12 at the Wayback Machine .